Nicolas Hülkenberg

Nicolas „Nico“ Hülkenberg (g. 1987 m. rugpjūčio 19 d. Emerichas, Vokietija) – profesionalus vokiečių lenktynininkas, 2009 m. GP2 serijos, 2008 m. Formulės 3 Euroseries ir 2006–2007 m. A1 Grand Prix čempionatų nugalėtojas. 2010 m. debiutavo Formulėje 1, Williams komandoje.

 Karjera 
1997 m., būdamas 10 metų, Nicolas Hülkenberg debiutavo kartinguose. 2002 m. tapo Vokietijos jaunių kartingų čempionu bei tais pačiais metais laimėjo Vokietijos kartingų čempionatą.

 Formulė 1 (2007–dabar) 
2007 m. pabaigoje Nicolas dalyvavo dviejų dienų Williams bandymuose. Jau pirmą dieną bandymuose aplenkė 2008 ir 2009 m. sezonų komandos lenktynininką Kazuki Nakajima, o nuo Nico Rosberg (komandoje važiavusį 2007–2009 m.) atsiliko vos 0,4 sekundės. Po šių įspūdingų rezultatų vokietis tapo komandos lenktynininku bandytoju, juo buvo ir 2009 m. sezone.

Pasibaigus 2009 m. F1 sezonui, Williams pranešė, kad į komandos gretas priimti Rubens Barrichello bei jaunasis vokietis. Jau pirmais metais jsi pelnė komandai pirmąją pole poziciją. Nepaisant tokio pasiekimo, lenktynėse gerų rezultatų nebuvo. Per visą sezoną Nicolas Hülkenberg pelnė 22 taškus.

2011 m. vasario pabaigoje tapo Force India komandos lenktynininku bandytoju.http://edition.cnn.com/2011/SPORT/motorsport/01/24/F1.ferrari.market.float/index.html  Kitame sezone 2012 m. ta pati ekipa jį pakvietė tapti nuolatiniu lenktynininku. Šiame sezone vokietis pasiekė iki šiol geriausią savo karjeros rezultatą, Belgijos GP finišavęs 4-tas.

2013 m. jis perėjo į Sauber ekipą – čia surinkęs 51 tašką N. Hülkenberg liko 10-tas. Po šio sezono jis vėl grįžo į indų ekipą.

2014 m. beveik kiekvienose lenktynėse vokietis finišuodavo taškų zonoje, keturis kartus pasiekta 5 vieta. Bendroje įskaitoje liko 9-tas.

 24 val. Le Mano lenktynės (2015) 
2015 m. vokietis debiutavo 24 val. Le Mano lenktynėse aukščiausioje kategorijoje su Porsche komanda. Įveikę 395 ratus su šia komanda tapo čempionais.Porsche Claims Historic 1-2 Victory at Le Mans

 Rezultatai 

 Sezonas Čempionatas Komanda Lenktynės Pole pozicijos Pergalės Taškai Vieta 2005 Formulė BMW ADAC Josef Kaufmann Racing 20 8 9 287 1 2006 Vokietijos Formulė 3 Josef Kaufmann Racing 18 3 1 78 5 2006–07 A1 Grand Prix Team Germany 20 3 9 126 1 2007 Formulė 3 Euroseries Team ASM Formule 3 20 2 4 72 3 2008 Formulė 3 Euroseries ART Grand Prix 20 6 7 85 1 2008–09 GP2 Azijos serija ART Grand Prix 4 2 1 27 6 2009 GP2 serija ART Grand Prix 20 3 5 100 1 2010 Formulė 1 WilliamsF1 17 1 0 18 15 2011 Formulė 1 Force India bandytojas 2012 Formulė 1 Force India 19 0 0 63 11 2013 Formulė 1 Sauber 19 0 0 51 10 2014 Formulė 1 Force India 19 0 0 96 9

 Šaltiniai 

 Nuorodos 

 Oficialus Nicolas Hülkenberg tinklalapis  
 Nico Hülkenberg karjeros statistika driverdb.com tinklalapyje 

Hulkenberg
Kategorija:Formulės 1 pilotai
Kategorija:GP2 serijos čempionai